Cléan – "More or less the truth"

Il disc dal mais da David Spinnler

Els stan en ina chasa veglia en quel quartier ch'è in pau il ghetto da Bristol. Igl è dentant super: I custa pauc ed ins po far musica quant e cura ch'ins vul. Cléan - ils tips da Sedrun èn partids. Dapi bundant in onn vivan els en la citad da Massive Attack e Portishead. Ma Cléan fa ses agen sound. Igl è anc adina udibel che la partenza era stada tar il Brit Pop. Dal rest è il sound da Cléan pli vast - in imperi da ramurs - ma tutti na adina cun ina melodia generusa che schlia las energias. Intginas da questas melodias dattan in sentiment d'euforia, da libertad - sco tar il bun vegl rock'n'roll.
In detagl cumplettescha l'ovra - in detagl, dentant in da quels genials: la lavur dal dj Gion Soliva è la lavur cun ramurs dal mintgadi. Per exempel in uffant che gioga. El gioga durant in entir toc.
L'istorgia e l'ovra da Cléan èn surprendentas e prest memia frestgas per la Rumantschia. Quai ha da far cun il fatg che ils giuvens da Cléan han gì ina bella purziun curaschi! Els èn partids senza savair co e tge che capita precis. Lura han els scuntrà il producent Matt Sampson dal pitschen label Sugar Shack Records. Ed ussa datti quest disc dad ina band rumantscha, però ins survegn quella schibetta mo en Engalterra! Avais gia udì ina giada insatge sco quai?
Il chantadur Pascal Gamboni e ses collegas han perfin chattà il pub ch'è daventà per els sco in nov dachasa - la glieud als enconuscha. Sch'els dattan concerts en tuts fans e san chantar ils texts.
Nagina paraula! Be l'istorgia dad in per giuvens dal Tujetsch e da dus collegas da l'Austria che han fieu sut il tgil, era sch'els èn huara hängers!
Va en l'internet e posta la meglra schibetta che Rumantschs han producì insacura: "More or less the truth" da Cléan.

Disc: Cléan – "More or less the truth" – Sugar Shack Records
Internet: www.daclean.com ubain www.sugarshackerecords.co.uk
L'adressa dad e-mail per empustar il disc: info@tradelounge.ch.

Il disc dal mais vegn proponì dal Battaporta dal Radio Rumantsch.